Як высветлілі праваахоўнікі, мужчына ў 2015-2016 гадах пазычаў грошы нібыта на развіццё бізнесу па перапродажы аўтамабіляў з Расіі. Бізнесу ў рэчаіснасці не існавала. Сярод пацярпелых апынуўся брат жонкі. Ён браў у яго грошы, але ў Расію нават не ездзіў - даязджаў да Мінска, дзе спускаў грошы ў казіно. Сваяку жа ў якасці пацверджання паказваў фота дарагіх машын, якія рабіў на вуліцах Мінска, і распавядаў, што менавіта гэтыя машыны ён толькі прыгнаў для наступнага продажу.